यसरी हेर्दा ओली सरकारलाई चुनौतीसंँगै प्रशस्त अवसर उपलब्ध छ । पाइपलाइनबाट घर घरमा एलपी ग्यास आपूर्ति गर्ने विषय मात्र होइन, हावाबाट विजुली उत्पादन र समुद्रमा नेपाली जहाज चलाउने सपना पनि अब यथार्थमा रूपान्तरण गर्ने जिम्मेवारी प्रधानमन्त्री ओलीको काँधमा आइलागेको छ । विगतमा यी विषय प्रधानमन्त्रीका ड्रिम प्रोजेक्ट थिए । राम्रो काम गर्दा विपक्षीले पनि समर्थन गर्नुपर्ने हुन्छ नगर्दा जनताबाट थप टाढिने सम्भावना रहन्छ । त्यसैले असल काम गर्ने अवसर र वातावरण वर्तमान प्रधानमन्त्री ओलीका लागि उपलब्ध छ ।
